open-index/open-wikipedia-markdown huggingface dataset:
בוטירקה

**כלא בוטירקה** או **בוטירסקייה** (ברוסית: **Бутырская Тюрьма**) הוא בית הסוהר הגדול ביותר במוסקבה השוכן בחלק הצפון מזרחי של העיר. היה בית סוהר ותיק ומפורסם עוד באימפריה הרוסית, ונבנה גם עם מומנטים אדריכליים מוגנים ביותר. בתקופת השלטון הסובייטי בבית הכלא נאסרו, נורו ונהרגו אישים רבים מספור, ביניהם מפורסמים.

## היסטוריה
בתקופת שלטון יקטרינה השנייה נבנו צריפי עץ לכליאה במקום, כשבמרכזם מבצר עץ גדול. בינואר 1775 נכלא במרתף המבצר ימליאן פוגצ'וב ובמרתף זה הוצא להורג. ב-1784 כתבה יקטרינה השנייה מכתב למושל מוסקבה, בו היא מבקשת להחליף את מבצר העץ במבנה אבן. ואכן, המבנה תוכנן על ידי האדריכל הרוסי המפורסם מתיו קזקוב. הכלא כלל ארבעה מגדלים, שהם בניין דרומי, בניין צפוני, מבנה המשטרה ומבנה השעון.

מ-1838 היה הכלא מרכזי מאוד בעיר, והיה מאכלס כ-30,000 אסירים בשנה. הכלא העניק שירותי נגרות, סנדלרות, חייטות כריכת ספרים וסדנאות צריבה. המבנה הנוכחי, נבנה בשנת 1879. ב-1884 שהה בכלא אסיר פוליטי בולט, וידידו לב טולסטוי הגיע לכלא לבקרו, מביקורו זה הייתה השראה רבה לרומנו "התחייה".ממוזער|כלא בוטירקה בשנת 1890

ב-1905 ניסו מתנגדי המשטר לחטוף את הכלא, אך הניסיון נכשל. בשנים שלאחריה, נתפסו בו איוואן קלאייב, ולדימיר מאיאקובסקי ואחרים. ב-1908 הופיע בכלא הקוסם הארי הודיני והצליח לשחרר עצמו מתוך מכונית הכליאה של האסירים. בתקופת הטיהורים הגדולים שהו 20,000 אסירים בכלא בעת ובעונה אחת, בה נספרו כ-170 אסירים בתא אחד בלבד, כ-1000 אנשים נורו אז לפני סיום החקירה.

בשנות ה-30 הוחזקו בכלא ורלאם שאלאמוב, אוסיפ מנדלשטם, סרגיי קורוליוב, אלכסנדר סולז'ניצין, יבגניה גינזבורג ובוריס פומין בתקופת המלחמה הפטריוטית הגדולה הועסקו האסירים בכלא בסיוע לצבא הרוסי.

## אסירים מפורסמים

## קישורים חיצוניים

* 

קטגוריה:מוסקבה: מבנים
קטגוריה:רוסיה: בתי סוהר
עונת 2013/2014 בבונדסליגה

**עונת 2013/2014** הייתה העונה ה-51 של הבונדסליגה, שהיא הליגה הגרמנית הבכירה בכדורגל. העונה החלה ב-9 באוגוסט 2013 והסתיימה ב-10 במאי 2014. 
שמאל|ממוזער|קבוצות הליגה
הרטה ברלין ואיינטרכט בראונשווייג (לאחר 28 שנים בליגות הנמוכות) עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

באיירן מינכן זכתה בתואר האליפות בפעם ה-23 בתולדות המועדון ובפעם השנייה ברציפות. היא זכתה גם בגביע. 

איינטרכט בראונשווייג ונירנברג ירדו לבונדסליגה השנייה. המבורג נותרה בליגה הבכירה לאחר סדרת משחקי מבחן (מפגש כפול) נגד גרויטר פירט (זכייה בעקבות יתרון של שער חוץ).

## טבלת הליגה

## כדורגלנים מצטיינים
רוברט לבנדובסקי  (בורוסיה דורטמונד)כבש 20 שערים וזכה בתואר מלך השערים.

מנואל נוייר (באיירן מינכן) זכה בתואר כדורגלן השנה בגרמניה.

### כובשים מצטיינים

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-2013
קטגוריה:תחרויות כדורגל ב-2014
קטגוריה:2013 בגרמניה
קטגוריה:2014 בגרמניה
וולפהרט היינריכס

**וולפהרט היינריכס** (בגרמנית: **Wolfhart Heinrichs**; 3 באוקטובר 1941 – 23 בינואר 2014) היה מזרחן יליד גרמניה. כיהן כפרופסור ומופקד קתדרת ג'יימס ריצ'רד יואיט באוניברסיטת הרווארד, ועורך שותף של המהדורה השנייה של האנציקלופדיה של האסלאם. הוא הורה לשון וספרות ערבית קלאסית, בייחוד תיאוריה וביקורת של הספרות הערבית.

## ביוגרפיה

וולפהרט היינריכס נולד בקלן למשפחת אנשי אקדמיה: אביו, מתיאס היינריכס, היה פרופסור לגרמנית עתיקה באוניברסיטת גייזן  ובאוניברסיטה החופשית של ברלין; אימו, אן היינריכס, הייתה מרצה לנורדית עתיקה ומונתה לפרופסור באוניברסיטה החופשית בהיותה בת שמונים.

וולפהרט היינריכס רכש את השכלתו בגימנסיה פרידריך וילהלם והחל את לימודיו הגבוהים באוניברסיטת קלן. בתום שנת לימודים בבית הספר ללימודי המזרח ואפריקה, אוניברסיטת לונדון, המשיך ללמוד באוניברסיטאות פרנקפורט וגייזן. הוא קיבל דוקטורט בשנת 1967, נושא הדיסרטציה היה תפישתו של הזים אל-קרטיאני את הפואטיקה של אריסטו, ושהה שנה במכון ללימודי המזרח בביירות, לבנון.

היינריכס לימד בגייזן בשנים 1968–1977 והמשיך לאוניברסיטת הרווארד כמרצה אורח, בה קיבל משרה קבועה בשנת 1978. בשנת 1980 נשא לאישה את אלמה גייז, חוקרת ומתרגמת ערבית. ב-1989 התמנה לעורך-שותף של המהדורה החדשה של האנציקלופדיה של האסלאם, לה גם כתב כחמישים מאמרים. ב-1996 הוא ירש את מוהסין מהדי כפרופסור ג'יימס יואיט לערבית בהרווארד. ספר יובל לכבודו ראה אור בשנת 2008.

## ספרים ומאמרים נבחרים

* *Arabische Dichtung und griechische Poetik. Hāzim al-Qartāğannīs Grundlegung d. Poetik mit Hilfe aristotel. Begriffe.*, Wiesbaden, F. Steiner in Komm., 1969.
* *The hand of the northwind : opinions on metaphor and the early meaning of istiʼāra in Arabic poetics*, Wiesbaden: Steiner, 1977.
* (ed.) *Studies in Neo-Aramaic*, Atlanta, Ga.: Scholars Press, 1989.
* (ed. with J. Christoph Bürgel) *Orientalisches Mittelalter*, Wiesbaden: AULA-Verlag, 1990.
* 'Prosimetrical Genres in Classical Arabic Literature', in J. Harris and K. Reichl, eds., *Prosimetrum, Cross-Cultural Perspectives on Narrative in Prose and Poetry*, Cambridge: D.S. Brewer, 1997, pp. 249–275
* 'Der Teil und das Ganze: Die Auto-Anthologie Ṣafī al-Dīn al-Ḥillīs', *Asiatische Studien* 59:3 (2005), pp. 675–696
* (ed. with Peri Bearman and Bernard G. Weiss) *The law applied : contextualizing the Islamic Shari'a: a volume in honor of Frank E. Vogel*, London ; New York : I.B. Tauris, 2008.
* 'Early Ornate Prose and the Rhetorization of Poetry in Arabic Literature', in Frédérique Woerther, ed., *Literary and Philosophical Rhetoric in the Greek, Roman, Syriac and Arabic Worlds*, Hildesheim etc.: Olms, 2009, 215-234.


## ספר יובל לכבודו

* Beatrice Gruendler, Michael Cooperson, Classical Arabic Humanities in Their Own Terms: Festschrift for Wolfhart Heinrichs on His 65th Birthday, Brill, 2008.


## קישורים חיצוניים
* אביגיל נוי, ביוגרפיה קצרה, המחלקה לשפות ותרבויות המזרח באוניברסיטת הרווארד 

קטגוריה:ערכים שבהם תבנית בריטניקה אינה מתאימה
קטגוריה:סגל אוניברסיטת הרווארד
קטגוריה:חוקרי אסלאם
קטגוריה:היסטוריונים גרמנים
קטגוריה:היסטוריונים של המזרח התיכון
קטגוריה:מזרחנים גרמנים
קטגוריה:גרמנים שנולדו ב-1941
קטגוריה:גרמנים שנפטרו ב-2014
פטישן פגום-חרטום

**פטישן פגום-חרטום** או **פטישן גדול** (שם מדעי: *Sphyrna mokarran*) הוא מין כריש ממשפחת הפטישניים והגדול בבני המשפחה.

אורכו יכול להגיע ל-, משקלו עד ל-580 ק"ג והוא בעל "פטיש" ישר וארוך ומתחתיו לסת מלאה שיניים חדות. יש לו סנפיר בולט בצורת מגל.

הכריש מצוי בחופים טרופיים שונים ובסמוך למדפים היבשתיים ומצוי בכל האוקיינוסים. 

הוא יצור סוליטרי השוחה במים הרדודים ומחפש טרף. הוא ניזון מדגים שונים, סרטנים, סילוניות ולעיתים גם מעופות ויונקים ימיים ואף כרישים אחרים. הוא עלול לתקוף גם אנשים אך הם אינם חלק מתפריטו.

כריש זה מצוי בסכנת הכחדה חמורה עקב ציד בשביל השוק האסייתי שמשתמש בסנפירי כרישים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אדוארד ראפל
קטגוריה:פטישניים
קטגוריה:מגה-פאונה ימית
קטגוריה:דגים: טורפי-על
קטגוריה:בעלי חיים שתוארו ב-1837
לטאה שטוחת-אף

**לטאה שטוחת-אף** (שם מדעי: *Meroles*) היא סוג במשפחת הלטאיים של זוחלים החיים במדבריות של אפריקה, ובעלי הסתגלות לחיים בהם. הם נפוצים בעיקר במדבר נמיב היבש.

לטאות אלה קרובות לסוגים *Eremias*  ו-*Lacerta*  שכמותם חיים באזורים חמים ויבשים.

לטאות אלה בעלות רצועות על עורם הצהוב בדומה לסביבה החמה. הן בעלות אף שטוח מעט ורגליים ארוכות בעלות טפרים ארוכים ושטוחים. כשלטאה כזו הולכת במדבר היא מרימה חלק מהרגליים למעלה כדי שלא יחטפו כויית חום ומדי פעם מחליפה בין הרגליים. היא פעילת יום ומחפשת יצורים קטנים כמו חיפושיות ליזון מהם.

## מינים
* לטאת אנצ'ייטה שטוחת-אף (*Meroles anchietae*)
* *Meroles ctenodactylus*
* *Meroles cuneirostris*
* *Meroles knoxii*
* *Meroles micropholidotus*
* *Meroles reticulatus*
* *Meroles suborbitalis*
* *Meroles squamulosus*

## קישורים חיצוניים

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ון אדוארד גריי
קטגוריה:לטאיים
המרד

**המרד** (שמו המלא: **המרד: זכרונותיו של מפקד הארגון הצבאי הלאומי בארץ־ישראל**) הוא ספר של מנחם בגין על קורות האצ"ל, בהוצאת אחיאסף.

הספר עוקב אחר התפתחותה של תנועת האצ"ל בארץ ישראל מאז ימיה הראשונים בשנות ה-30, דרך שנות המאבק האלים בזמן המנדט שהופנה אל מול השלטון הבריטי (שעליו מתייחס שמו של הספר - "המרד") וכן מתאר הספר את המאבק מול ההתנגדות של ארצות ערב בשעת פרוץ מלחמת העצמאות בשנת 1948. ניתן לסווג גם את הספר כאוטוביוגרפיה בחלקו, כי הוא מתחקה גם אחר ההתפתחות הפוליטית של מנחם בגין עצמו.

הסופר הקדיש את הספר "לזכרו של זאב ז'בוטינסקי אבי המרד העברי ולמשפחה הלוחמת - בהכנעת לב ובאהבת נפש".

הספר נדפס לראשונה בשנת 1950 ואחר כך במהדורות רבות. תורגם גם לאנגלית לערבית ולשפות נוספות, גם כן במהדורות רבות, כשהמהדורה האחרונה באנגלית יצאה בשנת 2002.

הכנסות הספר שימשו גם למימון עמותת של״ח – עמותה שתפקידה היה להעניק סיוע כלכלי ליוצאי האצ"ל והלח"י.

איש מדע המדינה ג'ון באוייר בל שחקר הן את האצ"ל והן את המחתרת האירית, הצבא האירי הרפובליקני (ה-IRA), סיפר כי רבים מהגברים שראיין ב-IRA ב-1960 קראו את "המרד" והעריצו אותו כמדריך של לוחמת גרילה. הספר נחקר גם על ידי הקונגרס הלאומי האפריקני (ה-ANC), על ידי נלסון מנדלה, לאחר שירד למחתרת בשנת 1960, שהתייחס לספר כאחד הספרים שהשתמש בהם כמדריך לתכנון מלחמת הגרילה של ה-ANC נגד ממשלת האפרטהייד של דרום אפריקה.

## קישורים חיצוניים

* 

## הערות שוליים

קטגוריה:מנחם בגין
קטגוריה:אצ"ל
קטגוריה:ספרי הוצאת אחיאסף
קטגוריה:ספרים שנכתבו על ידי פוליטיקאים
אליפות גרמניה בכדורגל 1949

א
**אליפות גרמניה בכדורגל 1949** הייתה העונה ה-39 של התחרות. זה היה השלב האחרון של עונת 1948/1949 בכדורגל של גרמניה המערבית. 

התחרות הסתיימה בניצחון של וו.פ.ר. מנהיים וזאת בפעם הראשונה בתולדות המועדון. לראשונה למנצח האליפות הוענק גביע.
שמאל|200px|ממוזער|מפת ליגות אזוריות
## מתכונת האליפות
התחרות כללה 10 קבוצות שהעפילו מליגות אזוריות:

* אוברליגה צפון -המבורג, פ.צ. סנט פאולי
* אוברליגה מערב - בורוסיה דורטמונד, רוט-וייס אסן
* אוברליגה ברלין - ברלין 92
* אוברליגה דרום מערב - פ.צ. קייזרסלאוטרן, וורמטיה וורמס
* אוברליגה דרום - קיקרז אופנבך, וו.פ.ר. מנהיים, באיירן מינכן 

המשחקים נערכו בשיטת נוקאאוט. לעומת השנה הקודמת התווסף משחק על המקום השלישי. במידה ולא הייתה הכרעה לאחר תוספת זמן, נערך משחק נוסף.

## מהלך התחרות
תחילה התקיים השלב המוקדם בו פ.צ. סנט פאולי ניצחה את רוט-וייס אסן ובאיירן מינכן ובכך היא הייתה הקבוצה השמינית שנכללה בתחרות. 

במשחק על המקום השלישי פ.צ. קייזרסלאוטרן ניצחה את קיקרז אופנבך 2:1 לאחר הארכה.

## משחק הגמר

## כדורגלנים מצטיינים
מספר כדורגלנים כבשו 4 שערים במהלך התחרות וזכו בתואר מלך השערים:
* ארנסט לוטקה, וו.פ.ר. מנהיים
* אלפרד בולר, פ.צ. סנט פאולי

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1949
קטגוריה:עונות באליפות גרמניה בכדורגל
אלחנן בן נון

[שמאל|ממוזער|250px|הרב אלחנן בן נון (שני מימין) לצד הרב דני איזק, [ארווין מוסקוביץ' ואשתו צ'רנה מוסקוביץ' באירוע בישיבת בית אורות ב-2011.]]

הרב **אלחנן בן נון** (נולד בי"ח בכסלו תש"י, דצמבר 1949) הוא רב היישוב שילה לשעבר ומחבר ספרים. כיהן כ-15 שנה כראש ישיבת בית אורות.

## ביוגרפיה
נולד בחיפה לד"ר יחיאל בן נון (פישר) ולד"ר שושנה בן נון (רוזה פירסט), מחנכים וחוקרים בתחומי היהדות והלשון העברית. אחיו, הרב יואל בן נון, הוא ממייסדי ישיבת הר עציון, ומחולל מרכזי של "מהפכת התנ"ך" בישיבות הדתיות לאומיות.

למד בישיבת כפר הרא"ה אצל הרב משה צבי נריה והרב אברהם צוקרמן. בשנים תשכ"ח–תשכ"ט למד בישיבת מרכז הרב אצל הרב צבי יהודה קוק והרב אברהם שפירא. היה ממקימי ישיבת הר עציון בה למד בשנים תש"ל–תשל"ד אצל הרב יהודה עמיטל והרב אהרון ליכטנשטיין.

לאחר מכן התמנה לרב הקיבוץ ראש צורים. בין השנים תש"מ–תש"פ כיהן כרב היישוב שילה, משנת תשנ"ג כיהן כראש ישיבת בית אורות בירושלים עד לפרישתו בשנת תשס"ח.

פרסם מאמרים תורנים בכתבי העת תחומין, צוהר, יש"ע ימינו, ועוד. מרצה במכללת אפרתה.

נשוי ומתגורר בשילה. היישוב גבעת הראל נקרא על שמו של בנו הראל בן נון, שנרצח, יחד עם שלמה ליבמן, בידי מחבל, בעת שמירה על היישוב יצהר.

## חיבוריו
* הררי עז: שיעורים בספר שופטים. 452 עמ'. בהוצאת ספריית בית אל.
* טיפול בגינת הנוי. ערכו הרב אלחנן בן-נון, הרב שאול רייכנברג. 113 עמ'.
* לתקופות הימים: שיחות ובירורים בענייני השעה.
* שיעורים לימים הנוראים. נערך על ידי תלמידי הישיבה.
* יש תקוה לאחריתך.
* **נפתולי אחוה בתולדות ישראל**, [ירושלים]: ישיבת בית אורות, [תשפ"א 2021].

## קישורים חיצוניים
* שיעוריו באתר ישיבה
* שיעוריו בערוץ מאיר
* מאמריו באתר רמב"יש
* שיעוריו בערוץ היוטיוב
* שיעוריו באתר ישיבת בית אורות
* 
* 
* הרב אלחנן בן נון - כתבות ומאמרים, באתר ערוץ 7

## הערות שוליים

קטגוריה:רבני הציונות הדתית בישראל
קטגוריה:בוגרי ישיבת מרכז הרב
קטגוריה:ראשי ישיבות הסדר
קטגוריה:בוגרי ישיבת כפר הרא"ה
קטגוריה:תלמידי הרצי"ה קוק
קטגוריה:בוגרי ישיבת הר עציון
קטגוריה:שילה: אישים
קטגוריה:ראש צורים: אישים
קטגוריה:תלמידי הרב אברהם אלקנה שפירא
קטגוריה:תלמידי הרב אהרן ליכטנשטיין
קטגוריה:יהודה ושומרון: רבנים
קטגוריה:גוש עציון: רבנים
קטגוריה:רבני קיבוצים
קטגוריה:אבות שכולים: חללי פעולות האיבה
קטגוריה:רבנים שקראו לסרב לפקודת פינוי שטחים
קטגוריה:ישראלים שנולדו ב-1949
בריכת טוטו וינגייט

**הבריכה האולימפית במכון וינגייט** (**בריכת "טוטו וינגייט"**) היא בריכת שחייה אולימפית (50 מטר) שהוגדרה כבריכה הלאומית של ישראל. הבריכה נפתחה ב-21 ביולי 2013 במסגרת תחרויות השחייה של המכביה התשע-עשרה. הבריכה החליפה את הבריכה האולימפית "הישנה" הנמצאת בסמוך לה כבריכה המרכזית של איגוד השחייה בישראל ונותרה כבריכת אימונים וחימום בעת תחרויות בבריכה המרכזית ואף צפויה להיבנות מחדש במתכונת משודרגת לאחר בלאי הבריכה הישנה שאף הביא להסרת הגג ממנה.

## תכנון ובנייה
עלות בניית הבריכה תוקצב בשלב התכנון ל-60 מיליון ש"ח, שבהמשך צמח ל-80 מיליון ש"ח. אולם, עלות הבנייה הגיעה לבסוף ל-95 מיליון ש"ח ובנייתה התעכבה מספר פעמים. בנייתה טרם הסתיימה ומספר ליקויים עדיין קיימים בה. הבריכה אינה נגישה לנכים, אין דלתות נפתחות בלחיצת כפתור ולא התוקנה מעלית בשפת הבריכה על מנת ששחיינים נכים יוכלו להיכנס לתוכה. כמו כן טרם הותקן בה מערכת מיזוג אוויר.

הבריכה באורך 50 מטר אך בעלת אפשרות להפוך לבריכת 25 מטר באמצעות גשר נייד המונע למרכז הבריכה. המתקן כולל גם שירותים נוספים: לובי, חדרי אדמיניסטרציה וחנות ספורט. הבריכה עומדת בתקנים האולימפיים של פדרציית השחייה הבינלאומית: בריכה באורך של 50 מטרים, רוחב 25 מטר ועומק כ-3 מטרים.

## שימוש
הבריכה מארחת באופן קבוע פעמיים בשנה את אליפות ישראל בשחייה, בקיץ ובחורף. בנוסף, הנבחרות ההישגיות של ישראל בשחייה, בהן מתאמנים רוב השחיינים האולימפיים הישראליים, מתאמנות בה. מלבד שחייה מארחת הבריכה אף אימוני ותחרויות שחייה צורנית וכדורמים. כבריכה הלאומית אירחה אף את תחרויות השחייה במכביות ב-2013, 2017 ו-2022.  

בתחילת דצמבר 2015 נערכה בבריכה זו אליפות אירופה בשחייה 2015 (בריכת 25 מטר) והושגו בה שלושה שיא עולם. שניים של קטינקה הוסו מהונגריה ואחד של גרגוריו פלטריניירי מאיטליה, ושני שיאי אירופה של לאסלו צ'ה מהונגריה. בקיץ 2017 אירחה את אליפות אירופה בשחייה לנוער ומיד אחריה את תחרויות השחייה של המכביה העשרים. הבריכה אף נבחרה לארח את אליפות העולם בשחייה לנוער בספטמבר 2023.

הבריכה אף נבחרה לארח תחרויות כדורמים ובהם אליפות העולם בכדורמים נשים עד גיל 18 ב-2021 (שבוטלה בסופו של דבר בשל השפעות הקורונה) ואליפות העולם בכדורמים נשים עד גיל 20 שהתקיימה ב-2022. גם אליפות אירופה בכדורמים (לגברים ולנשים) הייתה אמורה להתקיים בבריכות וינגייט בינואר 2024 לאחר שתחילה יועדה להתקיים באקספו ת"א בבריכה מודולארית זמנית. אלא שבשל מלחמת "חרבות ברזל" הוחלט שיש לבטל את האירוח בישראל וזאת פוצלה לאליפות אירופה לגברים בקרואטיה ואליפות אירופה לנשים בהולנד כדי לאפשר את לו"ז האירועים בענף כמו העפלת הנבחרות המובילות באליפות אירופה לאולימפיאדת פריז 2024 ולאליפות העולם בפברואר 2024. בשלב זה לא התקבלה החלטה על מועמדות ישראלית לאירוח עתידי של אליפות אירופה בענף.

## קישורים חיצוניים
* בריכת "טוטו וינגייט" נפתחה , באתר מכון וינגייט

## הערות שוליים

קטגוריה:ישראל: שחייה
קטגוריה:ישראל: אצטדיונים ומתקני ספורט לאומיים
טוטו וינגייט
קטגוריה:ישראל: אצטדיונים ומתקני ספורט
קטגוריה:נתניה: אצטדיונים ומתקני ספורט
קטגוריה:מכון וינגייט
לינט

**לינט מנשה** (בטורקית: **Linet Menaşi**; נולדה ב-5 במרץ 1975) היא זמרת ישראלית המוכרת בשמה הפרטי, לינט.

## ראשית חייה
נולדה בכפר סבא כבת הזקונים ללאה ושמואל, שעלו ב-1973 מטורקיה, וגדלה ביהוד ולה שני אחים גדולים. אביה נפטר מסוכרת כשהייתה בת שש.

בגיל חמש החלה להופיע עם אמה לאה, כצמד "לילה ולינט", במועדונים בטיילת של בת ים. זכתה לפרסום והכרה כ"לינט ילדת הפלא". בילדותה למדה ארבע שנים נגינה בפסנתר ושירה.

## קריירה
בשנת 1991 הוציאה לינט את שירה הראשון בעברית, "לא ראוי לאהבה". את מילות השיר כתבה אחותה סימה ללחן טורקי. השיר הופץ בקלטות ונמכר בעשרות אלפי עותקים. בראשית שנות ה-90 יוצגו לינט ואמה בידי האמרגן ישראל בונדק, אולם בהמשך הגיש בונדק תביעה נגד השתיים בטענה שהפרו את חוזה הייצוג הבלעדי שחתמו עמו. לבסוף הגיעו הצדדים להסכם פשרה, והקשר עם בונדק נותק בפברואר 1993. באותה שנה הופיעה לינט יחד עם אמה בקדם-אירוויזיון עם השיר "אני אנא", שהגיע למקום העשירי. בעקבות הצלחת הגרסה הטורקית של השיר, עברה עם אמה להתגורר באיסטנבול, שם שימשה האם כאמרגנית שלה. בשנת 1995 הוציאה לינט בטורקיה את אלבום הבכורה שלה, שנשא את שמה. בשנת 1999 נהרס ביתה ברעידת האדמה שפגעה באיסטנבול, והיא שבה לישראל עם אמה. השתיים התגוררו ביהוד, ולינט פתחה חנות ממתקים, אך העסק לא הצליח. בתקופה זו הופיעה במועדוני מוזיקה יוונית והשתתפה בתוכנית הבידור של אלי יצפאן בערוץ 3 של HOT.

בשנת 2001 בחרה באמרגן אלי לוי, ובהפקתו הוציאה בישראל את האלבום "אישה אחרת". בשנת 2006 שבה להופיע בטורקיה, בעקבות הצעתו של מפיק מקומי.

בפברואר 2017 הופיעה לינט יחד עם הזמר היווני אלקוס זאזופולוס בהאנגר 11 בתל אביב. בשנת 2021 הוציאה גרסת כיסוי לשירה של מרגול, "חומות חימר", שביצעה בעברית ובטורקית במסגרת תזמורת ירושלים מזרח ומערב. באותה שנה השתתפה בתוכנית הריאליטי "אקס פקטור" לבחירת נציג ישראל לאירוויזיון 2022, והודחה בשלב רבע הגמר.

בעקבות טבח ה-7 באוקטובר כינתה את חמאס "רוצחים" וספגה מתקפות בתקשורת וברשתות החברתיות בטורקיה. במאי 2025 התבטלה הופעה שלה באנקרה על ידי מפגינים פרו-פלסטינים, ולינט הגיבה באמצעות החצנת זהות טורקית פטריוטית. בינואר 2026 בראיון בטורקיה יצאה נגד פעולות ישראל בעזה.

## דיסקוגרפיה
* לבדי - 1988
* לא נולדתי נסיכה - 1989
* שירו איתנו - 1990
* כסף הכסף - 1991
* פרח החיים, אימא - 1992
* את ליבי לכבוש
* Linet - 1995
* Linet'in müzik kutusu - 1997
* Ölümsüz Aşk - 1999
* אישה אחרת - 2003
* Paylaşmak istiyorum - 2009
* Kalbimin Sahibi Sen - 2011
* Yorum Farkı - 2012
* Yorum Farkı II - 2015
* Bilir misin? - 2018

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בטורקית
קטגוריה:זמרות מוזיקה מזרחית ישראליות
קטגוריה:מתמודדות קדם-האירוויזיון
קטגוריה:משתתפי אקס פקטור ישראל
קטגוריה:אמנים ישראלים הידועים בשם במה
קטגוריה:ישראליות שנולדו ב-1975
קטגוריה:ישראלים שנולדו ב-1975
ראש ממשלת פולין

**ראש ממשלת פולין** (בפולנית: **Prezes Rady Ministrów**), המכונה בפולין **נשיא מועצת השרים**, היא המשרה הפוליטית החשובה ביותר בפוליטיקה של פולין. בפועל, ראש המדינה של פולין הוא נשיא פולין, אם כי בדומה לישראל, לנשיא פולין בעיקר סמכויות טקסיות וסמליות, ואילו ראש ממשלת פולין הוא ראש הרשות המבצעת.

בסמכותו של הנשיא למנות את ראש הממשלה ולפטרו, אך בדומה לישראל, בפועל הדבר נעשה על ידי הבית התחתון של הפרלמנט, הסיים, לאחר שמי מראשי המפלגות הצליח להרכיב קואליציה. ראש הממשלה עומד בראש ממשלת פולין. על פי חוקת פולין, נשיא פולין ממנה את ראש הממשלה שירכיב את הממשלה וידאג לניהולה השוטף.

שבועיים לאחר מינויו של ראש הממשלה, הוא חייב להגיש תוכנית המתארת את סדר היום של הממשלה בפני הסיים. לאחר שראש הממשלה הציג את קווי היסוד של הממשלה, נערכת הצבעת אמון בממשלה.

ראש ממשלת פולין המכהן (נכון לשנת 2025) הוא דונלד טוסק.

## סמכויות
ראש הממשלה רשאי להכריז על מצב חירום ולהורות למפקד צבא פולין על גיוס חלקי או כללי במקרה של איום ישיר על הביטחון הלאומי של פולין. ראש הממשלה גם שומר לעצמו את הזכות למנות ולפטר את ראשי השירותים המיוחדים, כולל מפקדי המשטרה, משמר הגבול, וראש הסוכנות לביטחון פנים של פולין.

במקרה של הפרעה לציבור או פיגוע טרור, ראש הממשלה יכול (באמצעות ניצול סמכויותיו של שר הפנים) להפעיל יחידות חמושות מיוחדות של המשטרה להשליט סדר.

## מעון ראש הממשלה
המשרד המבצע של ראש הממשלה נקרא הקאנצלרייה. הקאנצלרייה שוכנת בוורשה. הקאנצלרייה פועלת לתאם את מדיניות הממשלה בין ראש הממשלה ושריו ולשמש כצוות התמיכה של ראש הממשלה. כמו כן הקאנצלרייה דואגת לשקיפות פעולות הממשלה ותפעול אתר האינטרנט של ראש הממשלה.
ממוזער|290x290 פיקסלים|הקאנצלרייה, מעונו הרשמי של ראש ממשלת פולין
מעונו הרשמי של ראש הממשלה הוא מעין פארק וילה. ראש ממשלת פולין בשנים 2011–2014, דונלד טוסק בחר להתגורר בעיר הולדתו בפרובינציית פומרניה, סופוט (פולין).

## ראשי ממשלת פולין (1989–הווה)

## ראו גם
* נשיא פולין

## קישורים חיצוניים

* 

*
קטגוריה:פולין: פוליטיקה
בורמזית

250px|ממוזער|תפוצת דוברי בורמזית בדרום-מזרח אסיה. בכחול כהה - אזורים בהם השפה היא שפת הרוב. בכחול בהיר - אזורים בהם השפה היא שפתן של קבוצות מיעוט בולטות
**בורמזית** (בבורמזית: **မြန်မာဘာသာ**) היא השפה הרשמית במיאנמר. לפי ההערכות נכון ל-2007 בעולם היו כ-33 מיליון דוברי בורמזית כשפת אם, ובסביבות 10 מיליון דוברי בורמזית כשפה שנייה.

האלפבית הבורמזי מורכב מ-33 עיצורים ו-12 תנועות, ונכתב משמאל לימין. על אף שבאופן מסורתי לא נהוג לכתוב את השפה עם רווחים בין המילים, כיום מרבית דוברי השפה נוהגים להוסיף רווח בסוף כל משפט על מנת להקל על קריאת הטקסט.

מרבית תושבי מיאנמר משתמשים בשפה הבורזמית גם לכתיבה וקריאה, בזכות הנזירים ברפובליקה המעניקים לנוער שם השכלה. לשומע מהצד השפה נשמעת כמתנגדת כהברה אחת, והכתב מורכב מאותיות מיוחדות הדומות לאלו שבתאילנד והודו.

## קישורים חיצוניים

* 

## הערות שוליים

קטגוריה:שפות
קטגוריה:שפות סינו-טיבטיות
קטגוריה:שפות טונאליות
אליפות גרמניה בכדורגל 1950

**אליפות גרמניה בכדורגל 1950** הייתה העונה ה-40 של התחרות. זה היה השלב האחרון של עונת 1949/1950 בכדורגל הגרמני. 

התחרות הסתיימה בניצחון של שטוטגרט וזאת בפעם הראשונה בתולדות המועדון. 
שמאל|200px|ממוזער|מפת ליגות אזוריות

## מתכונת האליפות
התחרות כללה 16 קבוצות שהעפילו מליגות אזוריות:

* אוברליגה צפון -המבורג, פ.צ. סנט פאולי, אוסנבריק
* אוברליגה מערב - בורוסיה דורטמונד, פרויסן דלברוק, רוט-וייס אסן, הורסט אמשר
* אוברליגה ברלין - טניס בורוסיה ברלין, אוברשנוויידה ברלין
* אוברליגה דרום מערב - פ.צ. קייזרסלאוטרן, רויטלינגן 05, פ.צ. נוינדורף
* אוברליגה דרום - גרויטר פירט, שטוטגרט, קיקרז אופנבך, וו.פ.ר. מנהיים 

תחילה היה מתוכנן שגם שלוש קבוצות מגרמניה המזרחית ישתתפו בתחרות. כאשר התברר שפקידי הנהלות הליגות לא יכולים להגיע להסכמות במקומן הוכנסו קבוצות מהמערב. אוברשנוויידה ברלין לא קיבלה אישור לנסיעה למערב. אמנם כדורגלנים התארגנו באופן עצמאי והגיעו למשחק. בהמשך הם חזרו לברלין המערבית והקימו שם קבוצה חדשה.

משחקי שמינית הגמר החלו ב-21 במאי 1950. המשחקים נערכו בשיטת נוק-אאוט. במידה ולא הייתה הכרעה לאחר תוספת זמן, נערך משחק נוסף.

## מהלך התחרות

## משחק הגמר

## כדורגלנים מצטיינים
הרברט וויקוויאק המבורג כבש 5 שערים במהלך התחרות וזכה בתואר מלך השערים

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1950
קטגוריה:עונות באליפות גרמניה בכדורגל
Knack

**knack** (**נאק**) הוא משחק פלטפורמה שפותח על ידי "SCE Japan Studio" ויצא לאור על ידי Sony Computer Entertainment עבור קונסולת המשחקים פלייסטישן 4. המשחק הופץ החל מנובמבר 2013, וביפן בפברואר 2014.

## עלילה
החלה מלחמה של האנושות נגד זן חדש המכונה "גובלינים". ד"ר ורגס חקר שרידים עתיקים מציוויליזציה אובדת במשך שנים רבות, יש למצוא דרך לקשור אותם יחד ולתת להם תודעה. התוצאה היא Knack, יצור בעל כוחות מסתוריים. הוא יכול לשלב יותר שרידים לתוך גופו כפי שהוא מוצא אותם, מה שמאפשר לו להפוך מיצור גבוה תלת רגל למכונת הריסה ענקית. ד"ר ורגס סבור כי Knack יהיה נכס שלא יסולא בפז במלחמה נגד הגובלינים, עד שמתברר כי סכנה גדולה אף יותר היא שמציבה אלמנטים של הקהילה האנושית.

## קישורים חיצוניים
* 

קטגוריה:משחקי פלייסטיישן 4
קטגוריה:משחקי Beat 'em ups
קטגוריה:משחקי פלטפורמות ממוחשבים
קטגוריה:משחקי וידאו משנת 2013
קטגוריה:משחקי וידאו קואופרטיבים
קטגוריה:משחקי וידאו שפותחו ביפן
Timebelle

**Timebelle** הוא הרכב מוזיקלי משווייץ המורכב ממירונה, סמאנול ועמנואל, וחברים שפרשו: רדי, כיסטוף וסאנדור. ההרכב ייצג את שווייץ באירוויזיון 2017 עם השיר "Apollo".

ההרכב ניסה לייצג את שווייץ באירוויזיון 2015 עם השיר "Singing About Love", אך הגיע למקום השני בקדם השווייצרי. מטה ההרכב נמצא בברן. חברי הלהקה הכירו כשהיו ביחד באוניברסיטת ברן. כשסיימו את הלימודים הם התחילו את הקריירה המוזיקלית יחד והוציאו סינגל ראשון בשם "Desperado". ב־5 בפברואר 2017 השתתף ההרכב בקדם השווייצרי לאירוויזיון 2017 (Entscheidungsshow) ושם זכה לייצג את המדינה בקייב בחודש מאי אותה שנה. השיר הופיע בחצי הגמר השני שנערך ב-11 במאי, אך לא העפיל לגמר.

## קישורים חיצוניים

* 

קטגוריה:מוזיקאים שווייצרים
קטגוריה:משתתפי אירוויזיון 2017
קטגוריה:נציגי שווייץ באירוויזיון
חיים פיק

**חיים הרמן פיק** (24 בינואר 1879, אוסטז'שוב, מחוז פוזנן, פולין - 8 ביולי 1952, נתניה) היה בוגר בית המדרש לרבנים בברלין, ואוניברסיטת פרידריך וילהלם, פרופסור למדעי המזרח, חוקר לשונות שמיות ואשורולוג, ספרן ראשי במחלקה השמית בספריית מדינת פרוסיה, ממנהיגי תנועת המזרחי בגרמניה ובארץ, ראש מחלקת העלייה של ההסתדרות הציונית, חבר הוועדה המדינית של הסוכנות היהודית המורחבת, ממקימי ופעיל באגודת "עזריאל" לעזרה לרבנים פליטי השואה.

## ביוגרפיה
חיים הרמן פיק נולד באוסטז'שוב, מחוז פוזנן שבפולין (באותם ימים בפרוסיה, ונקראה שילדברג), בכ"ב בטבת ה'תרל"ט לאברהם יהודה ולמינה בת יהודה ליב טאורוגר.

קיבל חינוך יהודי מסורתי ולאחר מכן למד בגימנסיה. נסע להלברשטאדט, שם הושפע מן הרבנים אביעזרי זליג אוירבך, יוסף נובל אביו של הרב צבי נחמיה נובל והרב שלמה כהן מזבורוב.

בשנת 1923 קנו פרופסור חיים פיק והרב יהודה לייב פישמן מימון אדמות בין מוצא עילית לירושלים בסמוך לעינות תלם. במקום היה ישוב יהודי בשם בבית טלמא שהוקם ב-1906 וננטש ב-1911. שמונה משפחות יהודיות התיישבו במקום, שיפצו את בית החרושת והניחו אבן פינה לבית ספר חקלאי לבנות דתיות. ליישוב המתחדש ניתן השם עמק הארזים, ככל הנראה על שם הברושים הגדולים שצומחים בערוץ הנחל ודומים במראם לעצי ארז. בזמן מאורעות תרפ"ט (1929) היו תושבי היישוב תחת איום ונמלטו אל היישוב היהודי הקרוב, מוצא ומשננטשה מוצא, מחשש לחיי התושבים, פונו תושבי היישוב לירושלים.

על שמו רחוב פיק בשכונת קריית משה בירושלים.

הוא קבור בבית הקברות סהנדריה בירושלים.

## משפחתו
בנו הוא ד"ר פנחס וולטר פיק שהיה נשוי לחנה פיק גוסלר. בין נכדיו פרופ' חיים פיק - חוקר מח.

גיסו הוא השופט מרדכי לבנון (היה נשוי לאחותו שולמית).

## קישורים חיצוניים
* 

## הערות שוליים

קטגוריה:פעילי תנועת המזרחי
קטגוריה:אישים שהשתתפו בוועידות הקונגרס הציוני העולמי
קטגוריה:חברי הנהלת הסוכנות היהודית
קטגוריה:ישראלים ילידי פולין
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1879
קטגוריה:ישראלים שנפטרו ב-1952
בלל מוחמד

**בלל מוחמד** (באנגלית: **Belal Muhammad**; נולד ב-9 ביולי 1988), הידוע בכינוי **'זכרו את השם**' (באנגלית: **Remember the Name**) הוא לוחם MMA אמריקאי המתחרה ב-UFC בקטגוריית משקל חצי בינוני (welterweight).

## ביוגרפיה
מוחמד נולד וגדל בשיקגו, ארצות הברית, בן למהגרים פלסטינים. בנעוריו התאמן בהיאבקות במסגרת בית הספר. הוא קיבל תואר במשפטים מטעם אוניברסיטת אילינוי באורבנה-שמפיין. בשנת 2010, לאחר שסיים את לימודיו, החל להתאמן ב-MMA. באוגוסט 2012, עם מאזן קרבות בלתי מנוצח בקריירה החובבנית, החל מוחמד להתחרות ב-MMA מקצועני. הוא התחרה בארגונים שונים (כולל בלאטור  וTitan FC ). ב-30 באפריל 2016, זכה מוחמד בתואר האליפות של Titan FC במשקל חצי-בינוני לאחר שניצח בנוק-אאוט טכני את סטיב קרל  בסיבוב הרביעי. לאחר ניצחון זה, חתם מוחמד על חוזה עם ה-UFC (עם מאזן קרבות מקצועני של 9 ניצחונות ללא הפסדים). ביולי 2016, הפסיד לראשונה כשהתמודד מול אלן ג'ובן  בהמשך של אות השנה הוא הפסיד לויסנטה לוקה. נכון לתחילת 2022, מאזן הקרבות של מוחמד עומד על 20 ניצחונות ב-24 קרבות.

## קישורים חיצוניים

* Welcome to the UFC, Belal Muhammad, May 27, 2016
* Kirik Jenness, Belal Muhammad hopes to use prominence to educate fans about Islam, November 12, 2016
* UFC’s Belal Muhammad not making changes in fight prep for Ramadan, Jun 27, 2016

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:מוסלמים אמריקאים
קטגוריה:ספורטאים פלסטינים
קטגוריה:אמני לחימה אמריקאים
קטגוריה:אמריקאים ממוצא פלסטיני
קטגוריה:בוגרי אוניברסיטת אילינוי באורבנה-שמפיין
קטגוריה:לוחמי אליפות הלחימה האולטימטיבית
קטגוריה:שיקגו: ספורטאים
קטגוריה:אמריקאים שנולדו ב-1988
שרודמיישצ'ה

**שרודמיישצ'ה** (בפולנית: **Śródmieście**) הוא רובע מרכזי בעיר ורשה שבפולין. השכונות המתוירות בשרודמיישצ'ה הם העיר העתיקה של ורשה (Stare Miasto) ושכונת נובה מיאסטו (Nowe Miasto).

בשרודמיישצ'ה נמצאים גם המוסדות העירוניים החשובים ביותר בורשה, בתי עסק רבים, מוסדות להשכלה גבוהה (למשל אוניברסיטת ורשה, והאקדמיה לרפואה), תיאטראות וכיכרות מרכזיות, ביניהן כיכר שלושת הצלבים, המהווה צומת מרכזי של תחבורה, תרבות ועסקים. 

בחלק זה של העיר נמצאים גם מרבית אטרקציות התיירות של ורשה, כולל הבניין הגבוה ביותר בעיר (אשר בגובה 231 מטרים) הרחוב הצר ביותר בעיר (ברוחב 5.3 מטרים), האוניברסיטה העתיקה ביותר בעיר (נוסדה בשנת 1809), הפארק הציבורי העתיק ביותר בעיר (נפתח לראשונה בשנת 1727), והמבנה ההיסטורי העתיק ביותר בעיר (מהמאה ה-13).

## קישורים חיצוניים

* 

## הערות שוליים

קטגוריה:ורשה: רבעים
אליפות גרמניה בכדורגל 1951

**אליפות גרמניה בכדורגל 1951** הייתה העונה ה-41 של התחרות. זה היה השלב האחרון של עונת 1950/1951 בכדורגל של גרמניה המערבית. 

התחרות הסתיימה בניצחון של פ.צ. קייזרסלאוטרן וזאת בפעם הראשונה בתולדות המועדון. 
שמאל|200px|ממוזער|מפת ליגות אזוריות
## מתכונת האליפות
התחרות כללה 8 קבוצות שהעפילו מליגות אזוריות:

* אוברליגה צפון -המבורג, פ.צ. סנט פאולי 
* אוברליגה מערב - שאלקה 04, פרויסן מינסטר 
* אוברליגה ברלין - טניס בורוסיה ברלין 
* אוברליגה דרום מערב - פ.צ. קייזרסלאוטרן 
* אוברליגה דרום - נירנברג, גרויטר פירט  

הקבוצות חולקו לשני בתים. משחקי הבתים החלו ב-6 במאי 1951. המשחקים בתוך הבתים היו בשיטת משחק בית ומשחק חוץ. מנצחי הבתים נפגשו למשחק הגמר.

## מהלך התחרות
### בית א'

### בית ב'

## משחק הגמר

## כדורגלנים מצטיינים
מספר ספורטאים כבשו 6 שערים:
* ורנר באסלר פ.צ. קייזרסלאוטרן (זכה גם ב-1948) 
* הורסט אקל פ.צ. קייזרסלאוטרן (זכה גם ב-1948)
* אדולף קלנברון נירנברג
* קונרד וינטרשטיין נירנברג

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1951
קטגוריה:עונות באליפות גרמניה בכדורגל
תמיר בן-חור

**תמיר בן-חור** (יליד ירושלים, 1958) הוא רופא נוירולוג ומדען מוח ישראלי. מנהל המחלקה לנוירולוגיה במרכז הרפואי הדסה עין כרם לשעבר.

## קורות חיים

נולד בירושלים (1958) לנחום בן-חור, ממייסדי הכירורגיה הפלסטית בישראל.

תמיר הוא בוגר התיכון ליד האוניברסיטה בשנת 1976. בוגר בית הספר לרפואה של האוניברסיטה העברית בירושלים, ובעל התארים M.D. ו-.Ph.D מהאוניברסיטה העברית בירושלים. את עבודת הדוקטור סיים בשנת 1988, והיא נכתבה בהדרכת פרופ' יחיאל בקר. העבודה עסקה בתחום הנוירו-וירולוגיה, והוא חקר במסגרתה גנים של נגיף ההרפס-סימפלקס.

התמחה בנוירולוגיה בבית החולים הדסה עין כרם בשנים 1990–1994, והשתלם בנוירוביולוגיה התפתחותית של תאי גזע של מערכת העצבים במכון פסטר שבפריז בשנים 1995–1997.

עוסק במחקר בסיסי בתחומי הנוירואימונולוגיה בביולוגיה של תאי גזע במערכת העצבים, בהשתלת תאי גזע במחלות מערכת העצבים כגון טרשת נפוצה, טרשת אמיוטרופית צידית ומחלת פרקינסון.

בשנת 2005 התמנה למנהל המחלקה לנוירולוגיה במרכז הרפואי הדסה עין כרם.

במסגרת תפקידיו האקדמיים באוניברסיטה העברית והדסה הוא משמש פרופסור חבר בנוירולוגיה. שימש כיו"ר החוג לנוירולוגיה, נוירוכירורגיה ושיקום בפקולטה לרפואה של האוניברסיטה העברית והדסה, חבר ועדת הוראה וועדת מחקר של הפקולטה לרפואה. חבר ועדת ההיגוי של הפקולטה לרפואה לבדיקת תוכני הוראה בבית הספר לרפואה ובוועדת ההיגוי להקמת מרכז המחקר בהדמיה המוח של האוניברסיטה העברית.

כמו כן משמש גזבר וחבר ועד האיגוד הנוירולוגי בישראל. היה חבר הוועדה המדעית של האיגוד הנוירולוגי.

## ממחקריו
בן-חור חקר גנים של נגיף ההרפס סימפלקס אשר מקנים לנגיף יכולת לחדור למוח, להתרבות בו ולגרום דלקת מוח נגיפית חדה. בן-חור חקר את התגובות המולקולריות והכימיות של המוח ל- זיהום ב- נגיף וכיצד הן מתווכות את סימני המחלה. בתחום תאי הגזע, בן-חור חקר התפתחות של סוגי תאים שונים במוח מתוך תאי גזע של מערכת העצבים. בן-חור חקר כיצד תאי גזע עצביים שהושתלו למוח נודדים, מגינים על המוח מפני מצבי מחלה שונים ומתקנים פגיעה במעטפות העצבים שבמוח ובחוט השדרה. הוא ממשיך במחקר זה במטרה להביא את השתלת תאי גזע ממקורות שונים ליישום במחלות נוירולוגיות, ובפרט בטרשת נפוצה ובמחלת פרקינסון. כמו כן בן-חור חוקר את התנהגות תאי הגזע האנדוגנים של המוח הבוגר במצבים פיזיולוגים ופתולוגים שונים.

## קישורים חיצוניים
* פרופ' בן חור תמיר  באתר מרכז רפואי הדסה
*

## הערות שוליים

קטגוריה:נוירולוגים ישראלים
קטגוריה:מדעני מוח ישראלים
קטגוריה:סגל האוניברסיטה העברית בירושלים: רפואה
קטגוריה:בוגרי התיכון ליד האוניברסיטה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ירושלים: רופאים
קטגוריה:סגל מרכז רפואי הדסה
קטגוריה:מנהלים ישראלים
קטגוריה:ישראלים שנולדו ב-1958
990-999 לפנה"ס

**שימו לב: ערך זה מכיל אירועים מן השנים 999 - 990 [[לפני הספירה]]**

## אירועים ומגמות
* 998 לפנה"ס - דוד קובע את ירושלים להיות הבירה של ממלכת ישראל המאוחדת.
* 994 לפנה"ס - ארכיפוס, ארכון אתונה, מת לאחר שלטון שנמשך 19 שנים. הוא מוחלף על ידי בנו תרסיפוס.
* 993 לפנה"ס - אמנמופ מחליף את אביו פסוסנס הראשון ומתמנה למלך מצרים.

## אנשים משמעותיים
*דוד מלך ישראל.
*אמנמופ מלך מצרים.

*
קטגוריה:המאה ה-10 לפנה"ס
אליפות גרמניה בכדורגל 1954

**אליפות גרמניה בכדורגל 1954** הייתה העונה ה-44 של התחרות. זה היה השלב האחרון של עונת 1953/1954 בכדורגל של גרמניה המערבית.

התחרות הסתיימה בניצחון של הנובר 96, וזאת בפעם השנייה בתולדות המועדון.
שמאל|200px|ממוזער|מפת ליגות אזוריות
## מתכונת האליפות
התחרות כללה 6 קבוצות שהעפילו מליגות אזוריות:
* אוברליגה צפון -הנובר 96
* אוברליגה מערב - פ.צ. קלן
* אוברליגה ברלין - ברלינר 92
* אוברליגה דרום מערב - פ.צ. קייזרסלאוטרן
* אוברליגה דרום - שטוטגרט, איינטרכט פרנקפורט

הקבוצות חולקו לשני בתים. משחקי הבתים החלו ב-2 במאי 1954. בכל בית נערכו שלושה משחקים בלבד. מנצחי הבתים נפגשו למשחק הגמר.

מטרת קיצור התחרות הייתה בהכנות למונדיאל 1954.

## מהלך התחרות
### בית א'

### בית ב'

## משחק הגמר

## כדורגלנים מצטיינים
מספר כדורגלנים כבשו 3 שערים:
* אוטו בייטינגר, שטוטגרט (עונה שלישית ברציפות).
* רולף פאץ, הנובר 96
* גאורג שטולנברג, פ.צ. קלן

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1954
קטגוריה:עונות באליפות גרמניה בכדורגל
שירות הכנסות הפנים

**שירות הכנסות הפנים** (באנגלית: **Internal Revenue Service**; ראשי תיבות:  **IRS**) היא רשות גביית המסים של הממשל הפדרלי של ארצות הברית. הרשות היא יחידה של מחלקת האוצר של ארצות הברית. בנוסף למימוש חוק המיסים של ארצות הברית (Internal Revenue Code) אחראית הרשות על מימוש חלקים מחוק הגנת החולה וטיפול בר השגה.

גביית מס הכנסה בארצות הברית החלה בשנת 1862, לשם מימון מלחמת האזרחים האמריקנית. המס, שסיפק כחמישית מהוצאות המלחמה של האיחוד, תוכנן להתבטל כעבור עשר שנים. בשנת 1913 נחקק התיקון ה-16 לחוקת ארצות הברית, שיצר את הבסיס החוקתי לגביית מס הכנסה בארצות הברית, והוקמה ה-IRS, בשם Bureau of Internal Revenue (לשכת הכנסות הפנים). בשנות ה-50 עבר המשרד ארגון מחדש נרחב, ושמו שונה לשם הנוכחי. רפורמת המס של 1986 הביאה לארגון מחדש נוסף של הרשות.

המס העיקרי שגובה הרשות הוא מס הכנסה, ובנוסף היא גובה מס מעסיקים למימון הביטוח הלאומי וביטוח הבריאות (מדיקר), מס חברות, מסי קנייה, מס מתנות ומס רכוש. כחלק ממשימת האכיפה שלו, מס הכנסה מבקר מדי שנה חלק נבחר מדוחות המס. עיקר עבודת מס הכנסה כוללת מיסי הכנסה, הן של חברות והן של אינדיבידואלים. היא עיבדה כמעט 141 מיליון החזרי מס בשנת 2018. לאנשים ולתאגידים יש אפשרות להגיש החזר הכנסה באופן אלקטרוני, הודות לטכנולוגיית מחשב, תוכנות וחיבורי אינטרנט מאובטחים. הרוב המוחץ עושה זאת. במהלך שנת הכספים 2019, כמעט 89.1% מכלל ההחזרים האישיים השתמשו באופציה של קובץ אלקטרוני.

בשנת 2015 גבתה הרשות מיסים בסך 3.3 טריליון דולר, כשהוצאות הגבייה היו 35 סנט לכל 100 דולר.

## ראו גם

* רשות המסים בישראל
* שירות המיסים הפדרלי של רוסיה

## קישורים חיצוניים

* 

* 

## הערות שוליים

קטגוריה:ארצות הברית: ארגונים ממשלתיים
קטגוריה:רשויות מיסים
קטגוריה:מחלקת האוצר של ארצות הברית
פסטיבל קרלובי וארי

**פסטיבל הסרטים הבינלאומי קרלובי וארי** (באנגלית: **Karlovy Vary International Film Festival**; בצ'כית: **Mezinárodní filmový festival Karlovy Vary**) הוא פסטיבל סרטים הנערך ביולי מדי שנה בקרלובי וארי (קרלסבאד), צ'כיה. זהו אחד מפסטיבל הסרטים הוותיקים בעולם והאירוע הקולנועי הבולט במזרח אירופה ומרכזה.

התחרות הראשונה נערכה בשנת 1946, החל משנת 1948 הפסטיבל מתרחש בקרלובי וארי. החל משנת 1994 הוא נערך בתדירות שנתית.

## סוגי הפרסים בפסטיבל
בפסטיבל מוענקים מספר פרסים: הפרס העיקרי הוא פרס "גלובוס הבדולח" לסרט הטוב ביותר, פרס מפעל חיים ופרס נשיא הפסטיבל. בין זוכי הפרס למפעל חיים במשך השנים היו: רוברט דה נירו, ומל גיבסון.

## סרטים ישראלים בפסטיבל
במשך השנים השתתפו עשרות סרטים ישראלים בפסטיבל ורבים מהם זכו בפרסים, בהם:

* 1999 "החברים של יאנה" - זכה בפרס "גלובוס הבדולח"
* 2004 "דיספוריה" - סרט הגמר של ירון שני זכה בפרס הקהל
* 2005 "איזה מקום נפלא" - זכה בפרס חבר השופטים ופרס השחקן הראשי ניתן לאורי גבריאל
* 2011 "בוקר טוב אדון פידלמן" - זכה בפרס "גלובוס הבדולח"
* 2013 "מקום בגן עדן" - מועמד לפרס "גלובוס הבדולח"
* 2014 "Anderswo" (בכל מקום אחר) - פרס הסרט העצמאי הטוב ביותר 
* 2016 "LoveTrue " - סרט תיעודי של עלמה הראל, זכה בפרס הגדול של חבר השופטים לסרט תעודה
* 2017 "האופה מברלין" - זכה בפרס מיוחד מטעם חבר השופטים.
* 2018 "גאולה" - משה פולקנפליק זכה בפרס השחקן הטוב ביותר על תפקידו בסרט

## קישורים חיצוניים

* 

## הערות שוליים

קטגוריה:צ'כיה: תרבות
קרלובי וארי
*
לאון ביילי

**לאון ביילי באטלר** (באנגלית: **Leon Bailey Butler**; נולד ב-9 באוגוסט 1997 בקינגסטון שבג'מייקה) הוא כדורגלן ג'מייקני המשחק בעמדת החלוץ ולעיתים כקשר קיצוני ברומא מהסרייה א' בהשאלה מאסטון וילה, ובנבחרת ג'מייקה.

## קריירת מועדונים

ביילי התחיל את הקריירה שלו באקדמיה של פיניקס אולסטארס תחת השגחתו של אביו המאמץ, קרייג באטלר. בשנת 2011 אביו חיפש באירופה קבוצה לבנו הביולוגי, קייל, וללאון ביילי. הם נדדו במדינות כמו אוסטריה, גרמניה והולנד עד שעצרו בבלגיה, בקבוצת גנק שם ביילי נבחן בתחילת שנת 2012. גנק התרשמה מיכולותיו, אבל בגלל תקנון השחקנים הצעירים המחמיר של פיפא, הם לא יכלו להציע לו חוזה בגיל כזה צעיר. משום כך, גנק החתימה את ביילי בהסכם טיוטה כשהיה רק בן 15, דבר שמותר בבלגיה. ביילי עבר לגור בבית קרוב לגנק. אביו עזב למקסיקו, כדי לעבור באופן רשמי לבלגיה, הוא נעדר במשך ארבעה חודשים, שלפי דבריו אמר שבכלל נחטף. במשך ארבעת החודשים האלה המועדון טיפח את הילדים הצעירים, שבאותה תקופה היו חסרי הורים. כאשר באטלר חזר לגנק, הם כבר היו צריכים לסגת מהעסקה הזו, מה שגרם לו לפנות לקבוצה בלגית אחרת, סטנדרד לייז', אך העברתו של ביילי לקבוצה לא אושרה משום שלבאטלר לא הייתה אשרת עבודה. כתוצאה מכך, הם לא יכלו להישאר בבלגיה והם חזרו לג'מייקה, אך לעיתים שבו לאירופה, כשבאטלר מציע את שחקניו לקבוצות אירופאיות. עם אייאקס הוא הגיע לחוזה מילולי באוקטובר 2013, אך שוב ההעברה לא התממשה. חוקי פיפא לא איפשרו לשחקן מתחת לגיל 18 לחתום בחוזה מקצועי בעבור קבוצת כדורגל. בתחילת שנת 2015 ביילי מצא את עצמו חותם בקבוצת א.ס. טרנצ'ין הסלובקית.

ביילי הצטרף בסופו של דבר לגנק בשנת 2015 כאשר הפך לבן 18. את הופעת הבכורה שלו בליגה הבלגית ערך ב-21 באוגוסט 2015 בהפסד החוץ 1–3 לסיינט טרוידן כאשר עלה מהספסל בדקה ה-62. את שערו הראשון כבש שלושה חודשים מאוחר יותר נגד לוון. בסוף עונת 2015/16 הוא זכה בתואר "השחקן הצעיר המצטיין של העונה".

בחלון העברות של עונת 2016/17 חתם ביילי בשורות באייר לברקוזן מהבונדסליגה בעבור 20 מיליון אירו, לאחר שהיה מחוזר על ידי מנצ'סטר יונייטד וצ'לסי. ב-7 בפברואר ערך את הופעתו הבכורה בהפסד 1-0 להמבורג. ב-11 באוגוסט 2017 הבקיע את שערו הראשון בקבוצה בניצחון 3-0 על קרלסרוהה בגביע.

ב-4 באוגוסט 2021 חתם ביילי לארבע שנים באסטון וילה. ב-18 בספטמבר כבש שער בכורה בניצחון 0-3 על אברטון.

ב-18 באוגוסט 2025 הושאל לרומא לעונה אחת.

## קריירה בינלאומית
ביילי החל לשחק בנבחרת ג'מייקה בשנת 2019, ונכלל בסגל הנבחרת לטורנירים גביע הזהב 2019, גביע הזהב 2021 וגביע הזהב 2023.

נכלל בסגל נבחרת ג'מייקה לטורניר קופה אמריקה 2024, אולם סירב לזימון ונגרע מהסגל.

## תארים
;אישיים
* השחקן הצעיר המצטיין של העונה בליגה הבלגית: 2015/16

## קישורים חיצוניים

## הערות שוליים

קטגוריה:כדורגלנים ג'מייקנים
קטגוריה:קשרי כדורגל ג'מייקנים
קטגוריה:חלוצי כדורגל ג'מייקנים
קטגוריה:כדורגלני באייר לברקוזן
קטגוריה:כדורגלני ראסינג גנק
קטגוריה:כדורגלני אסטון וילה
קטגוריה:כדורגלני ריאל אוביידו
קטגוריה:כדורגלני נבחרת ג'מייקה
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:כדורגלני גביע הזהב 2025
קטגוריה:ג'מייקנים שנולדו ב-1997
נשיא פולין

**נשיא פולין** (בפולנית: **Prezydent Rzeczypospolitej Polskiej**) הוא ראש המדינה של פולין. הנשיא מחזיק בעיקר בסמכויות טקסיות וסמליות. הוא נחשב למנהיג הרשות המבצעת והמפקד העליון של הכוחות המזוינים של פולין, ולמייצג הראשי שלה כלפי חוץ.

נשיא פולין הנוכחי הוא קרול נברוצקי ממפלגת חוק וצדק, המכהן בתפקידו מאז 6 באוגוסט 2025.

## בחירות
נשיא פולין נבחר בבחירות ישירות על ידי הציבור אחת לחמש שנים, ועומדת לו האפשרות להיבחר לשתי קדנציות בלבד. אם בתום יום הבחירות אף מועמד לא הצליח לזכות בלמעלה מ-50% מהקולות (מצב שנוצר לעיתים קרובות בהינתן יותר משני מועמדים), קובעים יום בחירות נוסף כסבב שני, סבב בו ישתתפו רק שני המועמדים שקיבלו את מרב הקולות. על מנת להפוך למועמד לנשיאות, מלבד אזרחות פולנית יש צורך בהיות המועמד בגיל 35 ומעלה וכן בגיוס של 100,000 חתימות של אזרחים פולנים בעלי זכות הצבעה.

## סמכויות
להלכה בסמכותו של הנשיא למנות את הממשלה ולפטרה, אך בדומה לישראל, בפועל הדבר נעשה על ידי הבית התחתון של הפרלמנט, הסיים, לאחר שמי מראשי המפלגות הצליח להרכיב קואליציה. עם זאת לנשיא עומדים גם סמכויות ממשיות יותר: ביכולתו להעלות לדיון נושאים בפרלמנט, ליזום חקיקה (אשר אישורה נתון בידי הפרלמנט), או להטיל וטו על חוקים שהפרלמנט אישר. במקרה והוטל וטו על חוק, לפרלמנט היכולת לבטל את הוטו ברוב של שלוש חמישיות מכלל המושבים בפרלמנט. אם כשל בלעשות כך, החוק יבוטל.

במסגרת תפקידו כנציג העליון של פולין, לנשיא יש הכוח לאשרר ולבטל הסכמים בינלאומיים. הוא אחראי למנות ולגרש שגרירים. בנוסף, הנשיא רשאי לחון עבריינים ואסירים ולהקל בעונשים. מבחינה משפטית, הוא יכול לבטל פסקי דין סופיים (בפועל, הנשיא מתייעץ בנוגע להחלטות כאלה עם שר המשפטים).

## נשיאי פולין (1989-הווה)

## ראו גם
* ראש ממשלת פולין

## קישורים חיצוניים

* 

## הערות שוליים

*
2017 02
קטגוריה:פולין: פוליטיקה
פשר החלומות

**פשר החלומות** (גרמנית: **Die Traumdeutung**) הוא ספר משנת 1899 של הפסיכואנליטיקאי זיגמונד פרויד, שבו מציג פרויד את התאוריה שלו על הלא-מודע ביחס לפרשנות חלומות, ולמעשה מניח את היסודות לתאוריה הפסיכואנליטית. במהלך הספר פרויד מנתח, תוך תיאור של המיתוס על המלך אדיפוס כפי שנכתב במחזה מאת סופוקלס, את תסביך אדיפוס הידוע אשר קיים בבסיס מבני הנפש הפסיכואנליטיים.

## סקירה כללית

לאורך הספר ומהדורותיו השונות, פרויד מתכתב ומגיב לאישים מפורסמים מתחומי בריאות הנפש, הפילוסופיה, חוקרים, ואף תלמידיו וממשיכיו. כך למשל, במהדורה השלישית הוא הוסיף קטע נרחב אשר התייחס לסימבוליות החלום פשוטו כמשמעו, בעקבות השפעת וילהלם שטקל. פרויד צוטט כאומר על עבודה זו, "תובנות כגון אלו נופלות בחיקו של אדם פעם בחיים". בין המוזכרים בספר, פרויד מתייחס לאריסטו, שפונהאואר, קיקרו, גוסטב פכנר, קארל גוסטב יונג, קרל אברהם, ושנדור פרנצי.

במהלך ספרו פרויד מזכיר חלומות רבים, בעיקר שלו עצמו אך גם חלומות של בתו אנה פרויד מופיעים בפרק העוסק בחלומות של ילדים.

## השפעה וביקורת
הספר פורסם לראשונה במהדורה של כ-600 עותקים, שלא נמכרו היטב במשך שמונה שנים, ויועד בהתחלה לתפוצה בקרב בעלי המקצוע בתחומי הבריאות והנפש באותה התקופה. לעומת זאת, אט אט צבר הספר פופולריות בקרב אינטלקטואלים וקוראים אחרים, וגרסה שנייה של הספר פורסמה תוך פחות מעשר שנים לאחר צאת הראשונה. עוד במהלך חייו של פרויד פורסמו שבע מהדורות נוספות. לכל מהדורה, לרבות תרגום הספר לאנגלית, הקדיש פרויד הקדמה והערות בספר, וכך הוא ערך שינויים בספרו כשמונה פעמים.

לספר זה של פרויד היה השפעה עצומה על החברה באותה התקופה והוא היווה את הבסיס והייסוד של שיטת הפסיכואנליזה אשר הניחה במרכז הפרקטיקה שלה את העבודה עם החלום והלא-מודע כדרך המלך לטיפול בנפש האדם וגילוי חלקיה הנסתרים. הספר הפך לנפוץ ברחבי העולם, בקרב ידוענים ואישים אף מחוץ לפסיכואנליזה והפרקטיקה, ותרם באופן מהותי לפרסומם של פרויד והפסיכואנליזה.

בגלל האורך והמורכבות של הספר, פרויד כתב גם גרסה מקוצרת שלו בשם "על החלום". גרסה זו תורגמה לעברית על ידי אדם טננבאום וערך אותה ערן רולניק. היא יצאה לאור בהוצאת רסלינג.

## תרגומים
הספר תורגם לעברית בשנת 1959 על ידי מרדכי ברכיהו בהוצאת יבנה. מהדורה נוספת בעברית תורגמה על ידי רות גינזבורג ובעריכת עמנואל ברמן תחת הכותרת 'פירוש החלום', אשר ראתה אור בהוצאת עם עובד.

הספר תורגם לשפות רבות נוספות, וביניהן לערבית על ידי הפסיכואנליטיקאי המצרי מוסטפא ספואן.

## קישורים חיצוניים

*.
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חלום
קטגוריה:ספרי הוצאת יבנה
קטגוריה:ספרים שהוחרמו על ידי ממשלים
קטגוריה:היסטוריה של הפסיכולוגיה
קטגוריה:פסיכולוגיה: ספרי מדע
אליפות גרמניה בכדורגל 1955

**אליפות גרמניה בכדורגל 1955** הייתה העונה ה-45 של התחרות. זה היה השלב האחרון של עונת 1954/1955 בכדורגל של גרמניה המערבית.

התחרות הסתיימה בניצחון של רוט-וייס אסן, וזאת בפעם השנייה בתולדות המועדון. לפ.צ. קייזרסלאוטרן זו הייתה ההופעה הרביעית בחמש שנים אחרונות במשחק הגמר.
שמאל|200px|ממוזער|מפת ליגות אזוריות
## מתכונת האליפות
התחרות כללה 9 קבוצות שהעפילו מליגות אזוריות:
* אוברליגה צפון -המבורג, ברמרהאפן 93
* אוברליגה מערב - רוט-וייס אסן, סודינגן
* אוברליגה ברלין - ויקטוריה 1889 ברלין
* אוברליגה דרום מערב - פ.צ. קייזרסלאוטרן, וורמטיה וורמס
* אוברליגה דרום - קיקרז אופנבך, רויטלינגן 05

תחילה, הקבוצות שהעפילו לתחרות מהמקום השני בליגה ערכו סבב מוקדם ממנו עלו לתחרות עצמה 3 קבוצות. הקבוצות חולקו לשני בתים. משחקי הבתים החלו ב-4 במאי 1954. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר.

## מהלך התחרות
### בית א'

### בית ב'

## משחק הגמר

## כדורגלנים מצטיינים
פרנץ איזלקר, רוט-וייס אסן כבש 10 שערים וזכה בתואר מלך השערים.

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1955
קטגוריה:עונות באליפות גרמניה בכדורגל
סטפני הנון

**סטפני הנון** (באנגלית: **Stephanie Hannon**; נולדה ב-31 באוקטובר 1974) הייתה מנהלת הטכנולוגיות הראשית (CTO) של קמפיין התמודדות לנשיאות ארצות הברית של הילרי קלינטון ב-2016. היא הייתה האישה הראשונה להחזיק בתואר של CTO של קמפיין נשיאותי מרכזי. לפני כן הנון הייתה מנהלת חטיבת ניהול המוצר של חדשנות אזרחית והשפעה חברתית של גוגל. הפוקוס שלה היה על בניית כלים לסייע לקהילות להגיב לאסונות טבע כמו גם ביצירת שקיפות של תוצאות בחירות. היא עבדה בעבר בתור מנהלת מוצר בגוגל מפות וב-Google Wave.

הנון נולדה בוושינגטון די. סי. וגדלה ברסטון שבווירג'יניה. היא למדה לתואר ראשון במדעי המחשב ולתואר שני בהנדסת חשמל באוניברסיטת סטנפורד, כמו גם לתואר שני במנהל עסקים באוניברסיטת הרווארד.

כאשר הנון נשכרה בתור ה-CTO של הקמפיין של קלינטון, הדבר דווח במספר אמצעי תקשורת ובפרט הודגשה העובדה כי בפעם הראשונה שוכרים אישה לתפקיד זה. המינוי תואר ככזה שמסייע לפתוח את הדלת לנשים לתעשייה שהיא באופן מסורתי גברית.

## קישורים חיצוניים

## הערות שוליים

קטגוריה:עובדות גוגל
קטגוריה:עובדי גוגל
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרות בית הספר לעסקים של הרווארד
קטגוריה:בוגרי בית הספר לעסקים של הרווארד
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
ליטו וידיגל

**חוסה קרלוס פרננדס וידיגל** (בפורטוגזית: **José Carlos Fernandes Vidigal**; נולד ב-11 ביולי 1969 בלואנדה שבאנגולה) ידוע בשם **ליטו** הוא כדורגלן עבר אנגולי-פורטוגלי ומאמן בהווה.

## קריירה כשחקן
חוסה קרלוס פרננדס וידיגל נולד בלואנדה שבאנגולה ובילה את כל הקריירה המקצועית שלו כשחקן בפורטוגל. ליטו שיחק במהלך הקריירה במספר קבוצות בולטות בכדורגל הפורטוגלי והן אלבאס, קמפומאונסה, בלננסש וסנטה קלרה. ליטו פרש ממשחק פעיל בשנת 2003 כשהוא בן 34 ולאחר שערך 212 משחקים בליגה הראשונה והשנייה בפורטוגל. במהלך הקריירה, שיחק ליטו עם נבחרת אנגולה בגביע אפריקה לאומות לשנת 1998.

## קריירה כמאמן
לאחר פרישתו בשנת 2004, מונה ליטו למאמנה של פונטסולנש אותה אימן במשך שלוש שנים ולאחר מכן עבר לתפקיד המאמן בריביירו. ב-2008, מונה ליטו למאמנה של אסטרייה אמאדורה ואימן את אחיו הצעיר לואיס ששיחק במדי הקבוצה במשך חצי עונה כשלאחר מכן מונה למאמנה של פורטימוננסה. בחודש אוקטובר 2009, מונה ליטו למאמנה של אוניאו ליירה כשלאחר מכן, ב-8 בינואר 2011 עזב אותה לטובת עמדת המאמן הראשי בנבחרת אנגולה. ב-2014, חזר ליטו לבלננסש לתפקיד המאמן והיה למאמן השלישי שמונה לקבוצה באותה העונה. אף על פי שליטו לא סיים את אותה העונה כמאמנה של בלננסש הוא הוביל את הקבוצה עד להעפלה לליגה האירופית מהמקום השישי בטבלת הליגה הפורטוגלית.

ב-2015, מונה ליטו כמאמנה של ארוקה אותה הוביל לאחר עונה אחת לליגת העל הפורטוגלית ובעונה שלאחר מכן הגיעה עמה עד למקום החמישי בטבלת הליגה הראשונה בפורטוגל שמבטיח השתתפות בליגה האירופית. לאור הצלחתו כמאמנה של ארוקה, האריך בחודש מרץ 2016 את חוזהו בקבוצה בשנתיים נוספות. במוקדמות הליגה האירופית בעונת 17\2016, הגיע ליטו עם ארוקה עד לשלב הפלייאוף בו הודחה קבוצתו לאחר הפסד לאולימפיאקוס לאחר שעברה בשלב הקודם את הראקלס אלמלו.

ב-11 בפברואר 2017, הודיעה מכבי תל אביב כי ליטו מונה למאמנה הראשי. כעבור שלושה ימים, חתם ליטו על חוזה לעונה וחצי בקבוצה והוצג.
ב-14 ביוני 2017, הודיעה מכבי כי ז'ורדי קרויף הוא המאמן החדש של מכבי תל אביב, וכי וידיגל יפוטר.

ב-3 באוקטובר 2017 מונה למאמן סי.די. אבס מתחתית ליגת העל הפורטוגלית. בינואר 2018 פוטר מתפקידו.

ב-23 במאי 2018 מונה למאמן ויטוריה סטובאל מליגת העל הפורטוגלית. ב-25 בינואר 2019 התפטר מתפקידו וכעבור ימים אחדים מונה למאמן בואבישטה.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:כדורגלנים פורטוגזים
קטגוריה:בלמי כדורגל אנגולים
קטגוריה:בלמי כדורגל פורטוגזים
קטגוריה:לואנדה: כדורגלנים
קטגוריה:כדורגלני בלננסש
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 1998
קטגוריה:מאמני כדורגל פורטוגזים
קטגוריה:מאמני א.א.ל. לימסול
קטגוריה:מאמני בלננסש
קטגוריה:מאמני מכבי תל אביב
קטגוריה:מאמני מוריירנסה
קטגוריה:מאמני נבחרת אנגולה בכדורגל
קטגוריה:מאמני גביע אפריקה לאומות 2012
קטגוריה:מאמני כדורגל זרים בישראל
קטגוריה:ילידי 1969
ג'ון ניקולסון

**ג'ון ויליאם ניקולסון הבן** (באנגלית: **John William Nicholson, Jr.**; נולד ב-8 בפברואר 1956) הוא גנרל בדימוס בצבא ארצות הברית. בתפקידו האחרון פיקד על כוחות ארצות הברית ונאט"ו באפגניסטן.

## קריירה צבאית
ניקולסון החל את דרכו בצבא ארצות הברית עם הרשמו לאקדמיה הצבאית של ארצות הברית. לאחר שסיים את חוק לימודיו ב-1982, והוסמך כקצין בדרגת לוטננט התגייס לצבא ועבר הכשרה כלוחם, קורס קציני חי"ר, קורס סיירים והסמכה כצנחן. ניקולסון התנדב לכוחות המוטסים של צבא ארצות הברית ובתפקידו הראשון שימש כמפקד מחלקת צנחנים בהדיוויזיה המוטסת ה-82 לחם במבצע זעם דחוף, ועוטר על גבורתו בכוכב הארד. בהמשך שימש כעוזר ראש מטה צבא ארצות הברית, אריק שינסקי, לתכנון אסטרטגי. בהמשך שימש כמפקד הגדוד ה-1 ברגימנט החי"ר ה-23 וכמפקד חטיבה. בשנת 2012 מונה למפקד הדיוויזיה המוטסת ה-82 ושנתיים לאחר מכן מונה למפקד כוחות היבשה של נאט"ו בטורקיה. בשנת 2016 מונה על ידי נשיא ארצות הברית ברק אובמה להוביל את הפיקוד על כוחות ארצות הברית ונאט"ו באפגניסטן.. בספטמבר 2018 סיים את שירותו בצבא.

## קישורים חיצוניים

* 

## הערות שוליים

קטגוריה:גנרלים בצבא ארצות הברית
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:מפקדי הדיוויזיה המוטסת ה-82
קטגוריה:בוגרי האקדמיה הצבאית של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1956